ai4bharat/Pralekha huggingface dataset:
প্রধানমন্ত্রীরদপ্তর
সাংসদদের বসবাসের নব-নির্মিত আবাসন উদ্বোধনের পর প্রধানমন্ত্রীর ভাষণ
নয়াদিল্লি, ২০ অগাস্ট, ২০১৯
লোকসভার অধ্যক্ষ শ্রী ওম বিড়লা জি, রাজ্যসভার উপসভাপতি শ্রী হরিবংশজি, আমার মন্ত্রিপরিষদের সদস্য শ্রী প্রহলাদ জোশীজি, শ্রী হরদীপ সিংহ পুরীজি, হাউস কমিটির অধ্যক্ষ ভাই সি. আর পাটিলজি, শ্রী ওমজি মাথুরজি, উপস্হিত সমস্ত সাংসদ, আমার মন্ত্রিপরিষদের সদস্যগণ এবং মহানুভব ব্যক্তিবর্গ।
সাধারণতঃ দেখা গেছে যে প্রত্যেকবার যখনই নতুন অধিবেশন শুরু হয়, তখন সাংসদদের থাকার অসুবিধার সম্মুখীন হতে হয়। দীর্ঘ সময়ের জন্য হোটেল বুক করতে হয়। আর যখন তাদের নিধারিত থাকার জায়গাগুলি খালি হয় তখন আগে থেকে সেগুলি পরিস্কার পরিচ্ছন্ন করিয়ে তারপর থাকার ব্যবস্হা করতে হয়। এই অব্যবস্হা থেকে বেরিয়ে আসতে বর্তমান সময়ের অনুকূল ব্যবস্হা গড়ে তোলার জন্যই এই প্রচেষ্টা। সাংসদের নিজের জন্য একটাই ঘর যথেষ্ট। কিন্তু যখন তাঁর এলাকা তখন দূর-দূরান্ত থেকে লোকজন আসেন তখন তাদের থাকার ব্যবস্হা করতে নানা সমস্যা সামলাতে হয়। যাঁরা রাজনীতি করেন, তাঁরা কাউকে ফিরিয়ে দিতে পারেন না।
এই সমস্যা বাইরের কারো পক্ষে বোঝা মুশকিল। কিন্তু সাংসদরা জানেন যে, তাদের কত প্রতিকূলতার সম্মুখীন হতে হয়। সেজন্য বিগত অধিবেশনের সময় থেকেই সুচিন্তিত ব্যবস্হা নেওয়া হয়েছে। দ্বিতীয়ত পূর্ববর্তী আবাসনগুলি এতই পুরোনো হয়ে গেছে যে সেগুলিতে নিয়মিত কিছু না কিছু মেরামতি করতে হয়। সেজন্য বসবাসকারীদের যেমন অসুবিধা হয় তেমনি ব্যবস্হা গ্রহণকারীদেরও অসুবিধা হয়। এই সমস্যার স্হায়ী সমাধানের চেষ্টাও করা হয়েছে। আগামী দিনে আরও আবাসন নির্মাণ করা হবে। আজকাল কোনও সরকারি বিভাগ এক ভাল কাজ করলে সবাই আশ্চর্য হয়। যারা এই প্রকল্পের কাজ এত সুন্দরভাবে সম্পন্ন করেছেন সেই সরকারি আধিকারিক, কর্মচারী ও নির্মাণকর্মীদের আমি অভিনন্দন জানাই। সাধারণত সরকারি কাজ মানেই দেরিতে সম্পন্ন হওয়া। এটা জিজ্ঞেস করাই দস্তুর যে, ভাই কতটা দেরিতে চলছে?কবেসম্পূর্ণ হবে? এই প্রকল্পটি সবাইকে অবাক করে দিয়ে নির্ধারিত সময়ের আগেই সম্পন্ন হয়েছে। সরকারি কাজের ক্ষেত্রে ধরে নেওয়া হয় যে, বাজেট তো বাড়তেই থাকবে ! কিন্তু এই প্রকল্পটি বাজেট বরাদ্দ থেকে কম খরচে সম্পন্ন হয়েছে। উৎকর্ষে কোনওরকম সমঝোতা করা হয়নি। সময়ের সাশ্রয়, অর্থসাশ্রয় এবং পরিষেবার ক্ষেত্রে সতর্ক নজর রেখে এই আবাসন নির্মাণে যারা অংশগ্রহণ করেছেন, প্রশাসনিক ক্ষেত্রের সংশ্লিষ্ট সব আধিকারিকদের আমি অভিনন্দন জানাই।
এবারের অধিবেশনে আমরা দেখেছি যে সাংসদ কত সুচারুভাবে কাজ করেছে। এরজন্য সমস্ত রাজনৈতিক দল, সমস্ত সাংসদরা অভিনন্দনযোগ্য। পদাধিকারী ব্যক্তিরাও অভিনন্দনযোগ্য। কিন্তু অধিবেশন শেষ হওয়ার আগেই সভা থেকে একটি আওয়াজ উঠেছে; মাননীয় অধ্যক্ষ বলেছেন, আর উপরাষ্ট্রপতি মহোদয়ও বলেছেন যে, ২০২২ সালে স্বাধীনতার ৭৫ বছর পূর্তির আগে আমাদের সংসদেও কিছু সংস্কারের কাজ হওয়া উচিত।
একথা সত্যি, আমি বিগত পাঁচ বছর ধরে সাংসদের আর্জি শুনে আসছি, সংবাদমাধ্যমের বন্ধুরাও বারবার বলছিলেন যে, সবকিছু অনেক পুরনো হয়ে গেছে, এবার খোলনলচে বদলাতে হবে। আধুনিক পরিষেবা উন্নয়নের প্রয়োজন রয়েছে। সংসদের এই দাবিকে সরকার গুরুত্ব দিয়েছে। এই সংসদ ভবনকে আগের মতো রেখেই এতে কিভাবে আধুনিক ব্যবস্হা বিকশিত করা যায়, যাতে অন্যত্র স্হানান্তরিত না হতে হয়, সেই চেষ্টায় প্রযুক্তিবিদরা কাজ করে চলেছেন। আমি তাদের অনুরোধ জানিয়েছি যাতে ২০২২ সালে স্বাধীনতার ৭৫ বছর পূর্তির আগেই এই কাজ সম্পূর্ণ হয়। হাতে সময় খুবই কম রয়েছে। তবুও সবাই মিলে চেষ্টা করলে অবশ্যই সুফল পাবেন। আমি আরেকবার সমস্ত সাসংদদের নতুন ব্যবস্হা উন্নয়নের জন্য অনেক অনেক শুভেচ্ছা জানাই।
মঞ্চাসীন শ্রদ্ধেয় ব্যক্তিবর্গ কোনও না কোনওভাবে এক্ষেত্রে বড় অবদান রেখেছেন। সেজন্য তাদেরকেও অনেক ধন্যবাদ জানাই।
ধন্যবাদ সাথীরা...
CG/SB/NS
(Visitor Counter : 178
প্রধানমন্ত্রীরদপ্তর
প্রধানমন্ত্রী ইউনেস্কোর বিশ্ব ঐতিহ্যের তালিকায় শান্তিনিকেতনের নাম অন্তর্ভুক্ত হওয়ায় সন্তোষ প্রকাশ করেছেন
নয়াদিল্লি, ১৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী শান্তিনিকেতন ইউনেস্কোর বিশ্ব ঐতিহ্যের তালিকার অঙ্গ হওয়ায় আনন্দ প্রকাশ করেছেন।
শ্রী মোদী এক্স বার্তায় বলেছেন, “গুরুদেব রবীন্দ্রনাথ ঠাকুরের দর্শনের প্রতিরূপ এবং ভারতের মূল্যবান সংস্কৃতির ঐতিহ্যের প্রতীক শান্তিনিকেতন ইউনেস্কোর বিশ্ব ঐতিহ্যের তালিকায় অন্তর্ভুক্ত হওয়ায় আনন্দিত। এটি সকল ভারতীয়র জন্য একটি গর্বের মুহূর্ত”।
AC/AP/SB
(
আইনওবিচারমন্ত্রক
সারাদেশে ৯১৪ টি ফাস্ট ট্র্যাক আদালত জঘন্য অপরাধ এবং নারী ও শিশুদের বিরুদ্ধে অপরাধের বিচারের জন্য রয়েছে
সরকার পকসো আইনে অপরাধ এবং ইন্ডিয়ান পেনাল কোড-এর অধীনে ধর্ষণের বিচারাধীন মামলা গুলির দ্রুত নিষ্পত্তির জন্য সারাদেশে ১০২৩ টি ফাস্ট ট্রাক বিশেষ আদালত স্থাপনের অনুমোদন দিয়েছে
নতুন দিল্লি, ১৭ নভেম্বর, ২০২১
কেন্দ্রীয় সরকার ভারতের সংবিধানের ২১ নম্বর অনুচ্ছেদ অনুযায়ী মহিলাদের বিরুদ্ধে অপরাধ সংক্রান্ত মামলা সহ সমস্ত মামলার দ্রুত নিষ্পত্তি এবং বিচারের সুযোগ করে প্রতিশ্রুতিবদ্ধ। সরকার বিচার বিভাগের মাধ্যমে মামলার দ্রুত নিষ্পত্তির জন্য একটি ইকোসিস্টেম প্রদানের উদ্যোগ নিয়েছে। চতুর্দশ অর্থ কমিশন রাজ্যগুলিতে বিচার ব্যবস্থা শক্তিশালী করার লক্ষ্যে সরকারের এই প্রস্তাবকে সমর্থন করেছে। সরকার যে সমস্ত উদ্যোগ গুলি রয়েছে তার মধ্যে রয়েছে, জঘন্য অপরাধের মামলা গুলির জন্য ফাস্ট ট্র্যাক আদালত প্রতিষ্ঠা করা, প্রবীণ নাগরিক থেকে শুরু করে মহিলা ও শিশুদের ক্ষেত্রে মামলার দ্রুত নিষ্পত্তি করা প্রভৃতি। সরকার গত ৩১/১০/২০২১ পর্যন্ত জঘন্য অপরাধ, নারী ও শিশুদের বিরুদ্ধে অপরাধ সংক্রান্ত মামলার নিষ্পত্তির জন্য ৯১৪ টি ফাস্ট ট্র্যাক আদালতকে কাজে লাগিয়েছে। এছাড়াও বিচারাধীন মামলাগুলো দ্রুত নিষ্পত্তির জন্য সারাদেশে আরও ১০২৩ টি ফাস্ট ট্র্যাক বিশেষ আদালত স্থাপনের জন্য একটি প্রকল্প অনুমোদন করা হয়েছে। ইন্ডিয়ান পিনাল কোডের অধীনে ধর্ষণ এবং পকসো আইনের অধীনে অপরাধ সংক্রান্ত মামলার নিষ্পত্তির জন্য ২৮টি রাজ্য ও কেন্দ্রশাসিত অঞ্চলে ৩৬৩ এক্সক্লুসিভ পকসো আদালত সহ ৮৪২ টি ফাস্ট ট্র্যাক আদালতকে কাজে লাগানো হয়েছে।
আজ লোকসভায় কেন্দ্রীয় আইন ও বিচার মন্ত্রী শ্রী কিরন রিজেজু এই তথ্য জানিয়েছেন।
CG/ SB
(Visitor Counter : 121
প্রধানমন্ত্রীরদপ্তর
নেপালের প্রধানমন্ত্রীর স্ত্রী সীতা দহলের প্রয়াণে প্রধানমন্ত্রীর শোকপ্রকাশ
নতুন দিল্লি, ১২ জুলাই , ২০২৩
প্রধানমন্ত্রী শ্রী নরেন্দ্র মোদী নেপালের প্রধানমন্ত্রী শ্রী পুষ্প কুমার দহলের স্ত্রী সীতা দহলের প্রয়াণে গভীর শোকপ্রকাশ করেছেন এবং নেপালের প্রধানমন্ত্রীকে সমবেদনা জানান।
এক ট্যুইট বার্তায় প্রধানমন্ত্রী বলেছেন;
"সীতা দহলের প্রয়াণের খবর শুনে আমি অত্যন্ত মর্মাহত। @cmprachandaর প্রতি গভীর সমবেদনা জানাই এবং বিদেহী আত্মার শান্তি কামনা করি। ওঁ শান্তি।"
AC/CB/AS/
(
রাষ্ট্রপতিরসচিবালয়
ফখরুদ্দীন আলি আহমেদের জন্মদিনে রাষ্ট্রপতির শ্রদ্ধার্ঘ
নতুনদিল্লি, ১৩ই মে, ২০২০
রাষ্ট্রপতি শ্রী রামনাথ কোভিন্দ আজ রাষ্ট্রপতি ভবনে প্রাক্তন রাষ্ট্রপতি শ্রী ফখরুদ্দীন আলি আহমেদকে তাঁর জন্মদিনে শ্রদ্ধার্ঘ নিবেদন করেন। শ্রীফখরুদ্দীন আলি আহমেদের প্রতিকৃতিতে রাষ্ট্রপতি শ্রদ্ধা জানিয়েছেন।
(CG/CB
প্রধানমন্ত্রীরদপ্তর
রাজস্থানের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ৩০ মার্চ, ২০২০
প্রধানমন্ত্রী শ্রী নরেন্দ্র মোদী রাজস্থানের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “রাজস্থানের মানুষ সাহস, শৌর্য ও বীরত্বের জন্য পরিচিত। এই রাজ্য নিরন্তর প্রগতির পথে এগিয়ে চলুক – এই কামনা করি”।
(CG/BD/SB
সংস্কৃতিমন্ত্রক
মুর্শিদাবাদে অনুষ্ঠিত হ’ল তৃতীয় রাষ্ট্রীয় সংস্কৃতি মহোৎসব – ২০২১
নয়াদিল্লি, ০১ মার্চ ২০২১
শেষ হ’ল কেন্দ্রীয় সংস্কৃতি মন্ত্রক আয়োজিত দু’দিনের রাষ্ট্রীয় সংস্কৃতি মহোৎসব ২০২১। মুর্শিদাবাদে এই অনুষ্ঠানটি আয়োজিত হয় ২৭ ও ২৮ ফেবুয়ারি ২০২১। বাউল গান, জারি গান, লাঠি খেলা ও অন্যান্য লোকনৃত্য এবং ঘোড়া ও রণপা নৃত্য। রুদ্রাক্ষ ওডিশি নৃত্য এবং আদিত্য সারস্বতে গজল পরিবেশন শ্রোতাদের অভিভূত করে। সমবেত শ্রোতৃমন্ডলী সোমলতা এবং দ্য এসেন্স ব্যান্ডের পরিবেশনায় মুগ্ধ হয়ে পড়েন।
সমাপ্তি অনুষ্ঠানে বহু মানুষের সমাগম হয়। সাতটি আঞ্চলিক সাংস্কৃতিক কেন্দ্রের শিল্পীরাই এই মহোৎসবে নৃত্য পরিবেশন করেন।
প্রসঙ্গত, ২০১৫ সাল থেকেই কেন্দ্রীয় সংস্কৃতি মন্ত্রক রাষ্ট্রীয় সংস্কৃতি মহোৎসবের আয়োজন করে আসছে, যেখানে সাতটি আঞ্চলিক সাংস্কৃতিক কেন্দ্র অংশগ্রহণ করে থাকে। মূলত, লোক ও উপজাতি শিল্পকলা, নৃত্য, সঙ্গীত, রন্ধন শিল্প ও সংস্কৃতি পরিবেশিত হয় এই মহোৎসবে। এই মহোৎসব আয়োজনের লক্ষ্য হ’ল ‘এক ভারত, শ্রেষ্ঠ ভারত’ চিন্তাধারাকে শক্তিশালী করা এবং দেশের লোকশিল্পীদের জীবন ও জীবিকাকে সহায়তা করা।
এর আগে দিল্লি, বারাণসী, বেঙ্গালুরু, তাওয়াং, গুজরাট, কর্ণাটক, তেহরি এবং মধ্যপ্রদেশে এই মহোৎসবের আয়োজন করা হয়।
প্রধানমন্ত্রীরদপ্তর
প্রধানমন্ত্রী তাঁর হোয়াটসঅ্যাপ চ্যানেলের লিঙ্ক সকলের সঙ্গে ভাগ করে নিয়েছেন
নয়াদিল্লি, ১৯ সেপ্টেম্বর ২০২৩
প্রধানমন্ত্রী শ্রী নরেন্দ্র মোদী আজ হোয়াটসঅ্যাপ চ্যানেলের সঙ্গে যুক্ত হয়েছেন। তিনি এই চ্যানেলের লিঙ্ক সকলের সঙ্গে ভাগ করে নিয়েছেন।
এক্স পোস্টে এক বার্তায় প্রধানমন্ত্রী বলেছেন :
“আমার হোয়াটসঅ্যাপ চ্যানেলটি আজ থেকে শুরু করলাম। এই মাধ্যমটির সাহায্যে সকলের সঙ্গে যোগাযোগ গড়ে উঠবে! https://www.whatsapp.com/channel/0029Va8IaebCMY0C8oOkQT1F - এই লিঙ্কে ক্লিক করে আপনিও যুক্ত হতে পারেন।”
(AC/CB/DM/
কৃষিমন্ত্রক
দেশের সমস্ত কৃষককে প্রাতিষ্ঠানিক ঋণ গ্রহণের সুযোগ করে দেওয়া হবে
নতুন দিল্লি, ৫ ফেব্রুয়ারি, ২০২১
কেন্দ্রীয় অর্থমন্ত্রী নির্মলা সীতারামন জানিয়েছেন, কৃষকদের পর্যাপ্ত ঋণ দেওয়ার সুযোগ করে দিতে সরকার ২০২১ অর্থবছরে কৃষি ঋণের লক্ষ্যমাত্রা বাড়িয়ে ১৬.৫ লক্ষ কোটি টাকা করেছে। সরকার পশুপালন, দুগ্ধ এবং মৎস্য চাষের ক্ষেত্রে ঋণ সুনিশ্চিত করতে মনোনিবেশ করেছে।
অর্থমন্ত্রী জানিয়েছেন, কৃষকদের সময়োচিত ঝঞ্ঝাটমুক্ত এবং সহজ শর্তে প্রাতিষ্ঠানিক ঋণ গ্রহণের ওপর গুরুত্ব দিয়েছে। যেহেতু প্রাতিষ্ঠানিক ঋণ গ্রহণ কৃষকদের কাছে অনেক বেশি সহজ হবে। যা কৃষকদের সরাসরি উৎপাদনের ওপর নির্ভর করবে।
কৃষিক্ষেত্রে গ্রাউন্ড লেভেল ক্রেডিট গত কয়েক বছরে ব্যাপকহারে বৃদ্ধি পেয়েছে। এটি লক্ষ্যমাত্রার চেয়ে সব সময় বেশি রয়েছে।
গ্রাউন্ড লেভেল ক্রেডিট ২০১৩-১৪ আর্থিক বছরের যেখানে ছিল ৭.৩০ লক্ষ কোটি টাকা, তা ২০১৯-২০তে দ্বিগুণ বেড়ে হয়েছে ১৩.৯২ লক্ষ্য কোটি টাকা। গ্রাউন্ড লেভেল ক্রেডিটে মেয়াদি ঋণের ক্ষেত্রে শেয়ারের পরিমাণ ২০১৩-১৪ সালে যেখানে ছিল ২৪.৯৫ শতাংশ তা ২০১৯-২০ সালে বেড়ে হয়েছে ৪০.৫ শতাংশ। মেয়াদি ঋণের ক্ষেত্রে অংশীদারিত্বের ধারাবাহিক গতি ও কৃষিতে মূলধন গঠনের প্রয়োজনীয় বৃদ্ধি কৃষিক্ষেত্রে উৎপাদনশীলতা অনেকটাই বাড়বে বলে তিনি আশা প্রকাশ করেন।
গ্রাউন্ড লেভেল ক্রেডিট ২০১৩-১৪ সালে যেখানে ছিল ৭ লক্ষ কোটি টাকা, ২০১৯-২০ তে তা বেড়ে হয়েছে ১৩.৫০ লক্ষ কোটি টাকা। বিগত বছরগুলিতে কৃষিক্ষেত্রে আমানতের পরিমাণ বিপুল হারে বেড়েছে। কৃষিক্ষেত্রে ২০২০-২১ আর্থিক বছরে গ্রাউন্ড লেভেল ক্রেডিটের পরিমাণ বাড়িয়ে করা হয়েছে ১৫.০০ লক্ষ কোটি টাকা। কোভিড জনিত অতিমারি পরিস্থিতিতেও ২০২১ সালের জানুয়ারি পর্যন্ত বার্ষিক লক্ষ্যমাত্রা ৭৬ শতাংশ ছুঁয়েছে।
দেশে কৃষি ক্ষেত্রে ক্ষুদ্র ও প্রান্তিক কৃষকের সংখ্যা ১৯৭০-৭১ সালে যেখানে ছিল ৪৯১ লক্ষ, ২০১৫-১৬ তে তা বেড়ে হয়েছে ১,২৬০ লক্ষ। এই বৃদ্ধির পরিমাণ ১৫৬ শতাংশ। ২০১০-১১ থেকে ২০১৯-২০ পর্যন্ত সময়কালে ক্ষুদ্র ও প্রান্তিক কৃষকদের গ্রাউন্ড লেভেল ক্রেডিট বেড়ে হয়েছে ১৭.৮ শতাংশ।
গ্রাউন্ড লেভেল ক্রেডিটের ক্ষেত্রে ২০২১-২২ আর্থিক বছরে তা স্থির করা হয়েছে ১৬.৫০ লক্ষ কোটি টাকা।
সরকার অর্থ সাহায্য প্রকল্পের মাধ্যমে কৃষকদের সুদের আবেদনের ব্যবস্থা করেছে যার মাধ্যমে বছরে ৪ শতাংশ হারে কৃষকদের ৩ লক্ষ টাকা পর্যন্ত স্বল্পমেয়াদি শস্য ঋণ প্রদান করা হবে।
স্বাস্থ্যওপরিবারকল্যাণমন্ত্রক
কোভিড-১৯ এ ভারতে এযাবৎ একদিনে সর্বাধিক ৫১ হাজার ২২৫ জন আরোগ্য লাভ করেছেন; সুস্থ হয়েছেন প্রায় ১১ লক্ষ ৫০ হাজার; সুস্থতার হার ৬৫.৪৪ শতাংশের নতুন উচ্চতায় পৌঁছেছে; মৃত্যু হার ক্রমশ কমে ২.১৩ শতাংশ
নয়াদিল্লি, ০২ অগাস্ট, ২০২০
দেশে গত ২৪ ঘন্টায় এ যাবৎ একদিনেই সর্বাধিক ৫১ হাজারেরও বেশি রোগী আরোগ্য লাভ করেছেন। করোনায় আক্রান্তদের মধ্যে আরও ৫১ হাজার ২২৫ জন রোগী সুস্থ হয়ে ওঠায় দেশে কোভিড-১৯ এ সুস্থ হয়ে ওঠার সংখ্যা দাঁড়িয়েছে ১১ লক্ষ ৪৫ হাজার ৬২৯। গত ২৪ ঘন্টায় এ যাবৎ সর্বাধিক রোগী আরোগ্য লাভ করায় সুস্থতার হার বেড়ে হয়েছে ৬৫.৪৪ শতাংশ। এ থেকেই প্রমাণিত হয় কোভিড-১৯ আক্রান্ত রোগীদের সুস্থতার হার ক্রমশ বাড়ছে।
কোভিড-১৯ মোকাবিলায় কেন্দ্র ও রাজ্য সরকারগুলির সম্মিলিত প্রয়াসের ফলে দেশে সুস্থতার সংখ্যা ক্রমশ বৃদ্ধি পাচ্ছে। অবশ্য, এই কাজে স্বাস্থ্য ও অন্যান্য ক্ষেত্রের অগ্রভাগে থাকা কর্মীদের নিঃস্বার্থ প্রচেষ্টা রয়েছে।
সুস্থতা ও আক্রান্তের মধ্যে ফারাক ক্রমশ কমছে। গত ১০ই জুন প্রথমবার আক্রান্তের তুলনায় সুস্থতার সংখ্যা বেড়ে দাঁড়ায় ১ হাজার ৫৭৩। এই ফারাক আজ আরও বেড়ে দাঁড়িয়েছে ৫ লক্ষ ৭৭ হাজার ৮৯২। দেশে নিশ্চিতভাবে করোনায় আক্রান্তের সংখ্যা ৫ লক্ষ ৬৭ হাজার ৭৩০, যা মোট আক্রান্তের ৩২.৪৩ শতাংশ। এরা সকলেই হাসপাতাল ও হোম আইসোলেশনে চিকিৎসাধীন রয়েছেন।
কোভিড সংক্রমণ প্রতিরোধে সমন্বিত প্রয়াসের ফলে সুস্থতার হার নিরন্তর বেড়ে চলেছে। স্বাভাবিকভাবেই সুস্থতার হার বৃদ্ধি পাওয়ায় মৃত্যু হারও কমছে। বিশ্বের মধ্যে ভারতে করোনায় মৃত্যু হার ২.১৩ শতাংশ, যা বিশ্ব গড় মৃত্যুর তুলনায় অন্যতম কম।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
জলশক্তি মন্ত্রক
নদীর জলের গুণমান
নয়াদিল্লী, ২৫ মার্চ, ২০২১
শহর এবং বিভিন্ন শিল্পসংস্থা থেকে অশোধিত নিকাশী জল নদীর মধ্যে মিশে যাওয়ার ফলে নদীর জল দূষিত হয়ে থাকে। এছাড়াও কৃষিভিত্তিক বিভিন্ন দূষিত পদার্থ, খোলা স্থানে শৌচকর্ম, ফেলে রাখা কঠিন বর্জ্য পদার্থের থেকেও নদীর জল দূষিত হয়।
কেন্দ্রীয় দূষণ নিয়ন্ত্রণ পর্ষদ রাজ্যগুলির দূষণ নিয়ন্ত্রণ পর্ষদের সঙ্গে একযোগে নদীর জল দূষণের বিষয়টি নিয়ে নজরদারি চালায়। কেন্দ্রীয় দূষণ নিয়ন্ত্রণ পর্ষদের প্রতিবেদন অনুযায়ী দেশে ৩২৩টি নদীতে ৩৫১টি দূষিত এলাকা রয়েছে। ২০১৫ সালে কেন্দ্রীয় দূষণ নিয়ন্ত্রণ পর্ষদের আর একটি প্রতিবেদন জানা গেছে শহরাঞ্চলে দৈনিক ৬১,৯৪৮০ লক্ষ নিকাশী জল বিভিন্ন নদীতে মিশে যায়। এর মধ্যে ২৩,২৭৭০ লক্ষ জল পরিশোধিত হয়।
নদীর জলের নজরদারি বাড়াতে কেন্দ্রীয় দূষণ নিয়ন্ত্রণ পর্ষদ ১৭ ধরণের শিল্পসংস্থাকে নির্দেশ দিয়েছে, তারা তাদের শিল্পে যে জল ব্যবহার করে সেই জলকে পরিশোধিত করতে হবে। পর্ষদ ২৯৬৮টি শিল্পসংস্থাকে দূষণের জন্য চিহ্নিত করেছে। এদের মধ্যে ৬৫০টি সংস্থা বন্ধ হয়ে গেছে, বাকি সংস্থাগুলির মধ্যে ১২৮টি সংস্থা পর্ষদের পরামর্শ মানছেনা।
ভূপৃষ্ঠের জল যেসব রাজ্য এবং কেন্দ্রশাসিত অঞ্চলের মধ্যে প্রবাহিত নদীতে দূষিত হয়, তার মধ্যে :
আসামের নদ-নদীগুলি হলঃ- ভারালু, বরশোলা, দীপারবিল, ডিগবয়, কমলপুর, পাঁচনাই, ব্রহ্মপুত্র, খারসন, পাগোলদিয়া, বরাক, বারইবেগা, বেকি, ভোগদই, বগিনারি, বড়বিল, বরদইবাম, দিলমুখ, বুড়িডিহিং, ধানসিরি, দিখৈ, ডিকরং, দিপলাই, দিসাং, গভরু, হলুদুংগা, জয়ভারালি, ঝান্জি, কালোং, কাপিলি, কিলিং, কোহরা, কুলসি, মালিনি, মোরাভারালি, পরশালী, পুথিমারি, রঙ্গ, সামাগুড়ি, সংকোষ, সিলসাকো, সরুশোলা, সোন, সোনাই, টেঙ্গাপুখুরি।
ত্রিপুরায় নদ-নদীগুলি হলঃ- বুড়িগাঁও, গোমতি, হাওড়া, জুরি, খোয়াই, মনু
পশ্চিমবঙ্গের নদ-নদীগুলি হলঃ- বিদ্যাধরী, মহানন্দা, চুর্ণী, দ্বারকা, গঙ্গা, দামোদর, জলঙ্গী, কাঁসাই, মাথাভাঙা, বরাকর, দ্বারকেশ্বর, কালজানি, করোলা, ময়ুরাক্ষী, রূপনারায়ণ, শিলাবতী, তিস্তা। সারা দেশে মোট এরকম ৩৫১ নদীর বিভিন্ন অঞ্চলে জল দূষিত।
কেন্দ্রীয় দূষণ নিয়ন্ত্রণ পর্ষদের হিসেব অনুযায়ী আন্দামান ও নিকোবর দ্বীপপুঞ্জে দুটি শিল্পসংস্থার কারণে জল দূষিত হচ্ছে। এর মধ্যে একটি সংস্থা প্রয়োজনীয় ব্যবস্থা নিলেও অন্যটি না নেওয়ায় সেটিকে বন্ধের নির্দেশ দেওয়া হয়েছে। পশ্চিমবঙ্গে এরকম ৪৮টি সংস্থার কারণে নদীর জল দূষিত হচ্ছিল। এরমধ্যে তিনটি সংস্থা বন্ধ হয়ে গেছে। বাকি সংস্থাগুলির মধ্যে ৪১টি সংস্থা দূষণ নিয়ন্ত্রণে প্রয়োজনীয় ব্যবস্থা নিয়েছে কিন্তু ৪টি সংস্থা কোনো ব্যবস্থা না নেওয়ায় তাদের বিরুদ্ধে শাস্তিমূলক পদক্ষেপ নেওয়া হচ্ছে। ইতিমধ্যে একটি সংস্থার বিরুদ্ধে ব্যবস্থা গ্রহণ শুরু হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন জলশক্তি, সামাজিক ন্যায় ও ক্ষমতায়ণ দপ্তরের প্রতিমন্ত্রী শ্রী রতনলাল কাটারিয়া।
নারীওশিশুবিকাশমন্ত্রক
ভারতে ব্যাপক অপুষ্টি প্রসঙ্গে
নয়াদিল্লি, ২৮ নভেম্বর, ২০১৯
রাষ্ট্রসংঘের প্রতিষ্ঠান ইউনিসেফের পক্ষ থেকে ২০১৬ – ১৮ সময়ে পরিচালিত সুসংবদ্ধ জাতীয় পুষ্টি সমীক্ষার প্রতিবেদন অনুযায়ী, শিশুদের মধ্যে ব্যাপক অপুষ্টি রোধের হার ছিল ৪.৯ শতাংশ। এই সমীক্ষায় আরও ইঙ্গিত দেওয়া হয়েছে, চতুর্থ পর্যায়ের জাতীয় পরিবার স্বাস্থ্য সমীক্ষায় প্রকাশিত অপুষ্টি রোধের হার ৭.৪ শতাংশ থেকে হ্রাস পাবে। ২০১৫-১৬ সালে পরিচালিত জাতীয় পরিবার স্বাস্থ্য সমীক্ষায় পাঁচ বছরের কম বয়সী ৩৮.৪ শতাংশ শিশু ক্ষুধার কবলে ছিল। লক্ষ্যণীয় বিষয় হ’ল, পরিবার স্বাস্থ্য সমীক্ষার তৃতীয় পর্যায়ে পাঁচ বছরের কম বয়সী শিশুদের ক্ষুধার হার ছিল ৪৮ শতাংশ। পরিসংখ্যানের দিক থেকে ২০১৬ – ১৮ পর্যন্ত সময়ে প্রকাশিত প্রতিবেদনে ক্ষুধার হার কমেছে বলে প্রকাশ পেয়েছে। স্বাস্থ্য ও পরিবার কল্যাণ মন্ত্রকের পক্ষ থেকে পরিচালিত সুসংবদ্ধ জাতীয় পুষ্টি সমীক্ষায় ক্ষুধার কবলে থাকা শিশুদের হার আরও কমে ৩৪.৭ শতাংশ হয়েছে বলে প্রকাশ পেয়েছে।
অপুষ্টির সমস্যা বহুমুখী। মন্ত্রক জটিল এই সমস্যার সমাধানে বহুমুখী প্রয়াস নিয়েছে। এর মধ্যে রয়েছে – পোষণ অভিযান, প্রধানমন্ত্রী মাতৃ বন্দনা যোজনা, অঙ্গনওয়াড়ি পরিষেবা এবং আইসিডিএস কর্মসূচির আওতায় বয়ঃসন্ধিকালীন বালিকাদের জন্য বিশেষ কর্মসূচি। প্রতিটি কর্মসূচিতেই দেশ থেকে অপুষ্টির সমস্যা চিরতরে দূর করার ওপর গুরুত্ব দেওয়া হয়েছে। এছাড়াও, মন্ত্রক ব্যাপক অপুষ্টির শিকার শিশুদের পুষ্টি পুনর্বাসন কেন্দ্রের সুযোগ-সুবিধা পৌঁছে দিয়ে থাকে।
রাজ্যসভায় আজ লিখিত জবাবে একথা জানান নারী ও শিশু কল্যাণ মন্ত্রী শ্রীমতী স্মৃতি জুবিন ইরানি।
CG/BD/SB
(Visitor Counter : 94
তথ্যওসম্প্রচারমন্ত্রক
আকাশবাণীতে ২০২২ সালের আইসিসি মহিলা বিশ্বকাপের সরাসরি সম্প্রচার
নয়াদিল্লি, ০৮ মার্চ, ২০২২
আজ আমরা আন্তর্জাতিক নারী দিবস উদযাপন করছি। এই মুহূর্তে আমাদের মহিলা ক্রিকেট দল ২০২২ সালের আইসিসি মহিলা ক্রিকেট বিশ্বকাপে চ্যাম্পিয়ন হওয়ার দিকে এগিয়ে চলেছে। এই দল ইতিমধ্যেই পাকিস্তানকে পরাজিত করেছে। আমাদের মহিলা ক্রিকেট দলের অভিযানের কথা প্রসার ভারতী সারা মাস ধরে আপনাদের কাছে পৌঁছে দিচ্ছে। আকাশবাণী, খেলাগুলির বেতার ধারাভাষ্য সম্প্রচার করছে।
আকাশবাণীর সবকটি চ্যানেল, এফএম রেনবো নেটওয়ার্ক, ডিআরএম এবং ডিটিএইচ চ্যানেলে এই ধারাবিবরণী সম্প্রচার করা হচ্ছে। অনুষ্ঠানকে আরও আকর্ষণীয় করে তুলতে স্টুডিও থেকে বিশেষজ্ঞদের বিশ্লেষণ হিন্দি ও ইংরাজি ভাষায় সম্প্রচারিত হচ্ছে। আকাশবাণীর শ্রোতাদের মতামতও খেলার শুরুতে, মধ্যাহ্ন ভোজনের বিরতিতে এবং খেলার শেষে সম্প্রচারিত হচ্ছে। https://www.youtube.com/c/PrasarBharatiSports
- ইউটিউব চ্যানেলেও এই অনুষ্ঠানগুলি দেখা যাবে। আকাশবাণীর বিভিন্ন কেন্দ্র থেকে আঞ্চলিক ভাষায় প্রতি ঘণ্টায় খেলা চলাকালীন সর্বশেষ তথ্য জানানো হচ্ছে। এই ট্যুর্নামেন্টের বিষয়ে বিস্তারিত জানতে আকাশবাণীর ক্রীড়া বিভাগের ট্যুইটার হ্যান্ডেল @akashvanisports ও দূরদর্শনের ট্যুইটার হ্যান্ডেল @ddsportschannel - এ লগইন করুন।
CG/CB/SB
(Visitor Counter : 118
অসামরিকবিমানপরিবহণমন্ত্রক
কোভিড-১৯ এর মোকাবিলায় কাঁধে কাঁধ মিলিয়ে নিরলস ভাবে কাজ করে চলেছে সরকারি ও বেসরকারি উড়ান সংস্থা
সুরক্ষা বিধি মেনে পৌঁছান হচ্ছে চিকিৎসা সামগ্রী
নয়াদিল্লি, ০৯ এপ্রিল, ২০২০
কোভিড-১৯ প্রতিহত করতে লক ডাউনের সময় দেশের বিভিন্ন প্রান্তে জরুরী চিকিৎসা সামগ্রী পৌছানোর জন্য কাঁধে কাঁধ মিলিয়ে নিরলস ভাবে কাজ করে চলেছে সরকারি ও বেসরকারি উড়ান সংস্থা গুলি। এর মধ্যে আই সি এম আর এবং এইচ এল এল এর সামগ্রীও রয়েছে। ৮ এপ্রিল এয়ার ইন্ডিয়া, ভারতীয় বিমান বাহিনী, পবন হন্স ইন্ডিগো এবং ব্লু ডার্ট - এর পণ্যবাহী বিমান চিকিৎসা সামগ্রী নিয়ে শ্রীনগর, কোলকাতা, চেন্নাই, বেঙ্গালুরু, ভুবনেশ্বর ও দেশের অন্যান্য স্থানে আই সি এম আর ও এইচ এল এল এর পাঠানো চিকিৎসা সামগ্রী পৌঁছে দিয়েছে। প্রয়োজনীয় চিকিৎসা সামগ্রী পৌঁছে দেওয়ার ক্ষেত্রে যাতে কোন বিলম্ব না হয় তার জন্য অসামরিক বিমান পরিবহণ মন্ত্রকস্বাস্থ্য মন্ত্রক, বস্ত্র মন্ত্রক এবং ডাক বিভাগের সাথে যোগাযোগ রেখে চলেছে। এই গোটা প্রক্রিয়াই সম্পন্ন হচ্ছে আদর্শ সুরক্ষা বিধি মেনে।
কোভিড লকডাউন চলাকালিন লাইফ লাইন উড়ান ২৪৮ টন পণ্য পরিবহণ করেছে। ১৬৭ টি উড়ান দেড় লক্ষ্য কিলোমিটারেরও বেশি চলাচল করেছে।
এয়ার ইন্ডিয়া ও ভারতীয় বিমান বাহিনীর বিমান মূলত জম্মু ও কাশ্মীর, লাদাখ, উত্তরপূর্বাঞ্চল ও দ্বীপ অঞ্চল গুলিতে চিকিৎসা সামগ্রী পৌঁছানোর জন্য নিজেদের মধ্যে সহযোগিতা করে চলাচল করেছে।
এয়ার ইন্ডিয়া ৮ এপ্রিল ৩.৭৬ টন পণ্য সামগ্রী কলম্বো পৌঁছে দিয়েছে। প্রয়োজনে অন্যান্য দেশেও পণ্যবাহী বিমান চালাবে এয়ার ইন্ডিয়া।
CG/SDG
(
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত্ব ইন্ডিয়ান অয়েল, ভারত পেট্রোলিয়াম কর্পোরেশন লিমিটেড এবং হিন্দুস্তান পেট্রোলিয়াম কর্পোরেশন লিমিটেড মডেল রিটেল আউটলেট কর্মসূচির সূচনা করেছে
নতুন দিল্লি, ২৭ নভেম্বর, ২০২১
রাষ্ট্রায়ত্ত্ব ইন্ডিয়ান অয়েল, ভারত পেট্রোলিয়াম কর্পোরেশন লিমিটেড এবং হিন্দুস্তান পেট্রোলিয়াম কর্পোরেশন লিমিটেড মডেল রিটেল আউটলেট স্কিম বা মডেল খুচরো বিপনী কর্মসূচি এবং ডিজিটাল পদ্ধতিতে গ্রাহকদের মতামত প্রেরণ সংক্রান্ত দর্পন @ পেট্রোলপাম্প কর্মসূচি শুরু করার কথা ঘোষণা করেছে। রাষ্ট্রায়ত্ত্ব এই তিনটি তেল বিপনন সংস্থা সারা দেশে তাদের বিপনীগুলিতে মডেল রিটেল আউটলেট শুরু করার জন্য জোটবদ্ধ হয়েছে। গ্রাহক পরিষেবা ও সুযোগ-সুবিধা প্রসারেই এই সিদ্ধান্ত। উল্লেখ করা যেতে পারে, রাষ্ট্রায়ত্ত্ব এই তিনটি সংস্থার দৈনিক গ্রাহক ৬ কোটির বেশি।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরি রাষ্ট্রায়ত্ত্ব এই তিনটি সংস্থার মডেল খুচরো বিপনী কর্মসূচির সূচনা করেন। এই উপলক্ষে বিভাগীয় প্রতিমন্ত্রী শ্রী রামেশ্বর তেলি, মন্ত্রকের সচিব শ্রী তরুণ কাপুর প্রমুখ উপস্থিত ছিলেন।
ক্রমপরিবর্তনশীল গ্রাহক পছন্দ-অপছন্দের বিষয়টিকে বিবেচনায় রেখে এবং বিপনীগুলিতে গ্রাহকদের আরও ভাল সুযোগ-সুবিধা ও পরিষেবা প্রদানে রাষ্ট্রায়ত্ত্ব এই তিনটি তেল বিপনন সংস্থা তাদের বিপনীগুলিতে গ্রাহক স্বাচ্ছন্দ বাড়াতে একাধিক পদক্ষেপ নিয়েছে। একই সঙ্গে খুচরো বিপনীগুলির বেঞ্চমার্ক বা মাপকাঠি নিরুপন করার পরিকল্পনা করেছে।
সারা দেশে ৭০ হাজারের বেশি খুচরো বিপনীতে পরিষেবা প্রদানের নিরিখে একটি পাঁচস্তরীয় নিবিড় মূল্যায়ণ প্রক্রিয়ার সূচনা করছে। খুচরো বিপনী কর্মসূচির আওতায় মাপকাঠি নিরুপন করা হবে। গ্রাহক পরিষেবা, সুযোগ সুবিধা, পরিচ্ছন্ন ও স্বাস্থ্যকর ওয়াশরুম প্রভৃতি পরিষেবা পুঙ্খানুপুঙ্খ বিশ্লেষণ করে এই মাপকাঠি তৈরি করা হবে। খুচরো বিপনীগুলিকে চারটি শ্রেণীতে বিভক্ত করা হয়েছে। এরমধ্যে রয়েছে লেনদেনে সাফল্য, প্রাপ্ত সুযোগ-সুবিধা এবং শতাংশের নিরিখে ডিজিটাল লেনদেন।
সেরা বিপনীগুলিকে মন্ত্রকের পক্ষ থেকে 'শ্রেষ্ঠ' ও 'উত্তম' পুরস্কার দিয়ে সম্মানিত করা হবে। সংশ্লিষ্ট রাষ্ট্রায়ত্ত্ব তেল সংস্থাটিও সেরা বিপনীগুলিকে 'রাজ্য সর্ব প্রথম' পুরস্কার দিয়ে সম্মানিত করবে।
ডিজিটাল পদ্ধতিতে গ্রাহকদের মতামত জানার জন্য দর্পন @ পেট্রোলপাম্প নামে যে অভিনব উদ্যোগের সূচনা হয়েছে, তার ফলে গ্রাহকরা তাদের মূল্যবান মতামত জানাতে আরও উৎসাহিত হবেন এবং খুচরো বিপনীগুলিতে পরিষেবার মান বাড়াতে সুদূরপ্রসারি ভূমিকা নেবে।
CG/BD/AS/
(Visitor Counter : 150
স্বাস্থ্যওপরিবারকল্যাণমন্ত্রক
কোভিড-১৯-এর সর্বশেষ পরিস্থিতি : ভ্রমণ সংক্রান্ত অতিরিক্ত নির্দেশিকা
নয়াদিল্লি, ৫ মার্চ, ২০২০
ভিসা সংক্রান্ত চালু নির্দেশিকার পাশাপাশি, যে সকল যাত্রী ইতালি ও কোরিয়া প্রজাতন্ত্র থেকে আসছেন বা সে দেশে ভ্রমণ করেছেন এবং ভারতে আসার জন্য আগ্রহী, তাঁদের সংশ্লিষ্ট দেশের স্বাস্থ্য কর্তৃপক্ষ অনুমোদিত সুনির্দিষ্ট পরীক্ষাগার থেকে তাঁদের দেহে কোভিড-১৯ ভাইরাসের সংক্রমণ নেই, এমন শংসাপত্র থাকা জরুরি। এই বিধি আগামী ১০ মার্চ রাত ১২টা থেকে কার্যকর হবে এবং কোভিড-১৯ সংক্রমণের ঘটনা কমে না যাওয়া পর্যন্ত সাময়িকভাবে বলবৎ থাকবে।
SDG/SS/DM
(Visitor Counter : 76
পরিবেশওঅরণ্যমন্ত্রক
জম্মু ও কাশ্মীর এবং লাদাখ কেন্দ্রশাসিত অঞ্চল হিসেবে আত্মপ্রকাশ করায় শুরু হল নতুন অধ্যায় – বললেন শ্রী জাভড়েকর
নয়াদিল্লি, ৩১ অক্টোবর, ২০১৯
পরিবেশ, বন ও জলবায়ু পরিবর্তন এবং তথ্য ও সম্প্রচার মন্ত্রী শ্রী প্রকাশ জাভড়েকর আজ নতুন দিল্লিতে ‘রাষ্ট্রীয় একতা দিবস’-এ সর্দার বল্লবভাই প্যাটেলের জন্মবার্ষিকীতে পুষ্পার্ঘ্য নিবেদন করেন।
৫৬৫টি রাজ্যকে এক করতে সর্দার প্যাটেলের অবদানকে স্মরণ করে শ্রী জাভড়েকর বলেন, সম্প্রতি ৩৭০ অনুচ্ছেদ বাতিল করার সিদ্ধান্ত নিয়েছে লোকসভা এবং রাজ্যসভা। তিনি বলেন, জম্মু-কাশ্মীর এবং লাদাখ আজ থেকে কেন্দ্রশাসিত অঞ্চল হিসেবে আত্মপ্রকাশ করার সঙ্গে সঙ্গে একটি নতুন অধ্যায়ের সূচনা হল।
CG/AP/DM
(Visitor Counter : 43
সংস্কৃতিমন্ত্রক
জাতীয় সৌধ কর্তৃপক্ষ ডঃ আম্বেদকরের সঙ্গে জড়িত দুটি স্থানকে জাতীয় সৌধ হিসেবে ঘোষণা করার সুপারিশ করেছে
নয়াদিল্লি, ৮ জুলাই, ২০২২
জাতীয় সৌধ কর্তৃপক্ষ – এনএমএ, ভারতীয় সংবিধানের জনক ও মহান সমাজ সংস্কারক ডঃ আম্বেদকরের সঙ্গে জড়িত দুটি জায়গাকে জাতীয় সৌধ হিসেবে ঘোষণা করার সুপারিশ করেছে। এনএমএ ভদোদরায় ‘সঙ্কল্প ভূমি বটগাছ’ চত্বরটিকে জাতীয় সৌধ স্মারকের মর্যাদা দেওয়ার সুপারিশ করে । এখানে ১৯১৭ সালের ২৩ সেপ্টেম্বর ডঃ আম্বেদকর অস্পৃশ্যতা দূরীকরণের জন্য প্রতিশ্রুতি গ্রহণ করেছিলেন। ১০০ বছরেরও বেশি পুরনো এই জায়গাটির সমাজ সংস্কারে বিশেষ গুরুত্ব রয়েছে।
এনএমএ মহারাষ্ট্রের সাতারায় ডঃ আম্বেদকরের স্মৃতিবিজড়িত হাইস্কুলটিও জাতীয় সৌধ হিসেবে ঘোষণার সুপারিশ করেছে । এখানে ডঃ ভীমরাও আম্বেদকর প্রাথমিক শিক্ষা লাভ করেছিলেন।
স্কুলের রেজিস্টারে শিশু-ছাত্র ভীমরাও-এর মারাঠি ভাষায় স্বাক্ষর এখনও রয়েছে। জেলা পরিষদের আওতায় থাকা এই স্কুলটির এখন ভগ্নপ্রায় অবস্থা।
জাতীয় সৌধ কর্তৃপক্ষ সংস্কৃতি মন্ত্রকের কাছে এ বিষয়ে সুপারিশ করেছে।
এনএমএ-এর চেয়ারম্যান শ্রী তরুণ বিজয় বলেন, সামাজিক সম্প্রীতি রক্ষায় এই ক্ষেত্রগুলির বিশেষ ভূমিকা রয়েছে। তাই, এগুলিকে জাতীয় স্মৃতিসৌধ হিসেবে সংরক্ষণ করা প্রয়োজন।
PG/PM/DM/
(Visitor Counter : 77
প্রতিরক্ষামন্ত্রক
এক সপ্তাহ ভারত সফরে কেনিয়ার সেনাপ্রধান
নয়াদিল্লী, ২ নভেম্বর, ২০২০
কেনিয়ার সেনাপ্রধান  জেনারেল রবার্ট কিবোচি দেশের প্রতিরক্ষা মন্ত্রকের আমন্ত্রণে ২-৬ নভেম্বর পর্যন্ত ভারত সফরে এসেছেন। গত বছর মে মাসে কেনিয়ার সেনাপ্রধান হিসেবে দায়িত্বভার নেওয়ার পর আফ্রিকার বাইরের কোন দেশ হিসেবে এই প্রথম ভারত সফরে এলেন তিনি। সপ্তাহব্যাপি এই সফরে তিনি ভারতের প্রতিরক্ষা মন্ত্রী, জাতীয় সুরক্ষা উপদেষ্টা, তিন বাহিনীর প্রধান এবং বিদেশ মন্ত্রকের শীর্ষ আধিকারিকদের সঙ্গে দিল্লীতে বৈঠক করবেন।
তিনি আগ্রা, মাহও এবং বেঙ্গালুরু সফরেও যাবেন। ঘটনাচক্রে সেনাপ্রধান হিসেবে তিনি এই প্রথমবার ভারত সফরে এলেও এর আগে, কিবোচি ১৯৮৪-৮৭ সাল পর্যন্ত একজন তরুণ আধিকারিক হিসেবে মাহও-এ মিলিটারি কলেজ অফ টেলি-কমিউনিকেশন ইঞ্জিনিয়ারিং এ টেলি-কমিউনিকেশন ইঞ্জিনিয়ারিং পাঠক্রমে পড়াশুনা করে সিগন্যাল অফিসার্স হিসেবে ডিগ্রি লাভ করেছেন।
২০১৬ সালে প্রধানমন্ত্রী শ্রী নরেন্দ্র মোদীর কেনিয়া সফরের পর দুই দেশের মধ্যে দ্বিপাক্ষিক সম্পর্ক যখন এক অন্য মাত্রা পেতে শুরু করেছে তখন সেদেশের সেনাপ্রধানের ভারত সফর বিশেষ তাপর্যপূর্ণ। ২০১৭ সালে কেনিয়ার রাষ্ট্রপতি ভারত সফরে এসেছিলেন। এরপর ভারত ও কেনিয়ার মধ্যে সম্পর্ক আরও বেশি মজবুত হয়ে উঠে। দক্ষতা ও সুযোগ-সুবিধা বৃদ্ধি সহ প্রতিরক্ষা সহযোগিতা, সন্ত্রাস দমন, রাষ্ট্রসংঘে শান্তি রক্ষা কার্যক্রম, চিকিৎসা স্বাস্থ্য পরিষেবা এবং সাইবার সুরক্ষা সহ বিভিন্ন বিষয় নিয়ে দুই দেশের মধ্যে পারস্পরিক সহযোগিতা ক্রমশই বৃদ্ধি পেয়েছে।
ভারত ও কেনিয়ার মধ্যে গণতান্ত্রিক ও পেশাদারি স্বশস্ত্র বাহিনী রয়েছে। এই সফরের ফলে দুই দেশের স্বশস্ত্র বাহিনীর মধ্যে শক্তিশালী দ্বিপাক্ষিক সম্পর্ক গড়ে উঠবে। সেনাপ্রধান ৭ই নভেম্বর সফর শেষ করে ভারত থেকে রওনা হবেন।
CG/SS /NS
(Visitor Counter : 185